
Поредното мероприятие на клуба в ЖК „Дружба”

През май 2009г. Клуба на хората с увреждане и пенсионера „Дружба” направиха екскурзия до Хисаря, Старосел, Панагюрище и Оборище.
Ранна майска утрин, приповдигнато настроение, предстои една очаквана с нетърпение екскурзия по маршрут изпълнен с веселие и исторически забележителности. Членовете от Клуба за хора с увреждания и пенсионера в квартал” Дружба” са весели от предстоящата екскурзия.

С ранните слънчеви лъчи потеглихме от Дружба. По пътя се редят картини от китната природа на една страна възраждаща се за нов живот от дългата зима. Пристигнахме в красивия Хисар, там посетихме историческият музей и Камилите. Разгледахме града и продължихме към Старосел. Там разгледахме Тракийското култово съкровище и продължихме към винарната в селото. Всички си купихме от хубавото вино. В с. Баня – Панагюрско се настанихме в почивен дом на железничаря. На сутринта отпътувахме към Панагюрище – града музей. Посетихме изложбата на златното съкровище, беше ни изнесена лекция от организаторката на музея. Посетихме къщата-музей на Райна Попйорданова, паметника в центъра. Потеглихме към Оборище. В китна местност посетихме и видяхме къде е станало събранието в Оборище. Цялото пътуване мина под ръководството на организаторката на клуба и секретарката на една от организациите членуващи в този клуб.

Всички останаха с приятните впечатления от посетените места и заредени с емоция. До новата екскурзия която ще се състои до една манастирска обител, която са намира в Врачанският балкан.

В ранният следобед потеглихме към Плевен със задоволство от видяното. Благодарим на фирмата превозвач за човешкото отношение на шофьора към нас
Празник на билките
На 24 юни православният календар чества празника на св. Йоан Кръстител /Еньовден/ .На този ден всички, които го почитат в ранна сутрин берат билки за здраве и плетат венци от тях. Който премине под този венец ще бъде здрав през цялата година.

На този ден организаторите на клубовете на пенсионера и инвалидите от гр. Плевен, както и много от членовете им, се събраха на Моста в началото на Кайлъка. Много от тях носеха цветя , които дадоха за да се изплете венец. Освен нас там имаше и участници във физкултурните групи на пенсионерите , както и певци от хор " Кайлъшко ехо ". Бяха поставени табла с предназначението на всяка билка. Всички ние преминахме под венеца за здраве и дълголетие. Много от нас се разходиха до езерото и си набраха билки. За отдих поседнахме в кафето в началото на Кайлъка и се почерпихме. Организатор на това мероприятие бе координаторът към Община гр. Плевен Върбан Мончев.

инж. Румен Петков

Защитено жилище в Плевен
В Плевен скоро отвори врати първото защитено жилище,. В него ще живеят 10 младежи с интелектуални затруднения, изведени от домове във Велико Търново, Враца и София. За тях  денонощно  ще се грижат екип от специалисти - управител, психолог, трудотерапевт, социален педагог и социални работници. Специалистите вече са преминали заключителното обучение с психолог и социален работник.

Поредица от сценични изяви Членът на ТСО на ССБ гр. Плевен Роберт Абрашев през последния месец имаше много сценични изяви. Неговите изпълнения са в стил кънтри / блу грас / и рок. Предаването „ Вип брадър„ на телевизия „ Нова телевизия „ организира поредица от концерти, осем на брой с едни от най-големите звезди на българската поп и поп-фолк музика под надслов „И звездите имат сърца”.
На 15 май, втория от концертите, той участваше в концерта. Роберт заедно със своята дъщеря Джоана пребивава в къщата на "Биг брадър „ . Там разгледаха изповедалнята, хола и спалните на къщата. Там той се запозна с много звезди, фолк певицата Десислава и поп певицата Тони. След интервюто с Ники Кънчев Роберт изпя няколко песни на сцената на шоуто.

След десет дни той замина в Полша за участие в промоционално турне и фестивал на изкуствата ”Лайконик”, девети Международен фестивал на изкуствата, Краков. Фестивалът беше от 1-ви до 3-ти юни. Тези участия донесоха на изпълнителя първата награда ;” Лайконик”  за 2009 година. Той получи покана за участие през месец септември пред българската общност в Полша.

В чест на 20-годишния юбилей на СИБ съвместно с Министерство на културата и Съюза на Българските писатели бе определен СТАТУТ НА НАЦИОНАЛНА ЛИТЕРАТУРНА НАГРАДА "КУРАЖ" 

ОСНОВНИ ДЕЙНОСТИ И УСЛУГИ, ИЗВЪРШВАНИ ОТ 

Съюза на инвалидите в България /СИБ/

Подпомагащи и благотворителни; 
Услуги, предоставяни от групите за самопомощ; 

Административно-правни; 

Трудово-правни; 

Осигуряване на трудова заетост; 

Здравни услуги ; 

Информационно-консултантски услуги; 

Услуги и дейности, свързани с работата по изпълнение на основните програми; 

Услуги и дейности, свързани с местни и регионални програми. 

ОПИСАНИЕ НА ДЕЙНОСТИТЕ, КОИТО С И Б ИЗВЪРШВА ПО РЕХАБИЛИТАЦИЯТА И СОЦИАЛНАТА ИНТЕГРАЦИЯ НА ИНВАЛИДИТЕ 

1.ТРУДОВА РЕХАБИЛИТАЦИЯ чрез:

а). Адаптация на работни места към индивидуалните особености на работници с увреждания;

б). Реализиране на проекти, свързани с разкриването на нови работни места за лица с увреждания;

в). Трудово-правна защита и трудово-правни консултации по трудоустрояване, трудови правоотношения и трудова рехабилитация на лица с увреждания;

г). Оценка на остатъчната, манипулативната трудоспособност и насочване към подходящ вид трудова дейност на увредените лица;

д). Разработване и усъвършенстване на действащата нормативна уредба, свързана с трудовата рехабилитация на инвалидите;

е). Професионална квалификация и преквалификация на инвалидите. 

2. БИТОВА РЕХАБИЛИТАЦИЯ чрез:

а). Разработване и реализиране на проекти за адаптация на битовите условия за живот към конкретните потребности на увредените лица;

б). Преодоляване на транспортни и архитектурни бариери в различните сфери и на различни равнища;

в). Преодоляване на затрудненията на инвалидите в бита, чрез съдействие при снабдяването с помощни технически средства;

г). Преодоляване на комуникативните бариери пред инвалидите чрез разработване и реализиране на конкретни програми;

д). Обслужващи дейности в бита на инвалидите и извършване на съответните услуги. 

3. СОЦИАЛНА РЕХАБИЛИТАЦИЯ чрез:

а). Култура и изкуство - нагласа за възприемане на творчество;

б). Образователен и поддържащ спорт;

в). Дозиран туризъм;

г). Социално подпомагане, социални контакти и самоорганизация на инвалидите;

д). Образование, възпитание и преодоляване на автобариерите (бариери, възникнали вследствие на самоограничание) пред инвалидите;

е). Информираност и обучение на инвалидите за техните права и облекчения. 

4. ДЕЙНОСТИ ПО СОЦИАЛНАТА ИНТЕГРАЦИЯ НА ИНВАЛИДИТЕ чрез:

а). Развиване на структури, адекватни на потребностите на инвалидите и на обществото;

б). Поддържане на контакти на индивидуално и колективно равнище със сродни организации и структури на държавата, работещи в областта на социалната рехабилитация и интеграция на инвалидите;

в). Международно сътрудничество, членство и реализиране на проекти, съвместно с чуждестранни неправителствени организации;

г). Работа за формиране на позитивна нагласа у здравите хора, обществените организации и държавните структури към специфичните потребности на инвалидите;

д). Преодоляване на проявите на дискриминация спрямо лицата с увреждания, чрез позволените от закона средства и гласност в медиите. 

Проект “Граждански инициативи за хора с увреждания “Европа и ние” изпълни успешно своите цели обединявайки усилията на проектния екип и структурите на СИБ в цялата страна . В края му можем да отчетем: 

Повишен капацитет на организациите на хората с увреждания /ХУ/ за иницииране изграждането на регионални структури за партньорство с местната власт, бизнеса и медиите в процеса на присъединяване към Европейския съюз /ЕС/. 

Нарастнало ниво на подготовка на хората с увреждания за еврочленство и повишен капацитет на съществуващата мрежа от рехабилитационно-консултативни центрове за хора с увреждания за иницииране на проекти и осигуряване партньорства с публичните институции. 

Утвърдени успешни модели на социално партньорство - ХУ, местна власт, бизнес, медии. 

В процес на учредяване 6 Регионални работни клубове /РРК/ за партньорство . 

Подобрена социална интеграция на хората с увреждания чрез генериране на нови граждански инициативи за развиване на пазарно мислене и насърчаване на пазарно поведение и достъп до публични услуги и пазара на труда. 

Мобилизирани усилия на неправителствения сектор на ХУ и засилено конструктивно взаимодействие с местната власт, работодателски организации, местните медии в подпомагане на местното икономическо развитие. 

Популяризиране на европейските стандарти в грижата за инвалидите, записани в Националната стратегия за равни възможности за хората с увреждания; Плана за действие за равните възможности на хората с увреждания; Плана за заетост на хората с увреждания. 

Дейностите по проекта се осъществиха на територията на шестте планови региона на Република България – Северозападен планов регион, Северен централен планов регион, Североизточен планов регион, Югоизточен планов регион, Южен централен планов регион, Югозападен планов регион. 

Тези постигнати вече проектни проектни цели станаха възможни след провеждането на 28 регионални семинара, в които взеха участие около 700 лица с увреждания, представители на местната власт и институции, медиите и бизнеса. Участниците в семинарите се запознаха със законодателството на Европейския съюз в областта на социалната интеграция на инвалидите, подобриха уменията си за създаване на социални мрежи и възможностите за публично-частно партньорство, както и възможността Общественият форум да бъде ползван като ефективен инструмент за гражданско участие. Личните контакти между различните представители от целевата група са съхранени и разширени в името на успешното по-нататъшно развитие на начинанията и перспективите на РРК от избраните региони. 

Проведените 6 регионални форума във Смолян, Сливен, Шумен, Перник, Видин и Габрово отново изведоха най-важните проблеми на лицата с увреждания и стимулираха прякото гражданско участие, както и провеждане на качествени обществена и дискусии по проблеми от местна значимост на хората с увреждания, която е важен принос към развитието на гражданско общество и укрепване на демократичните нагласи сред местната общност. Бешe инициирано създаването на 6 Регионални Работни клуба. 

Проектът спомогна за разширяване контактите на хората с увреждания с представителите на местната власт, бизнеса и медиите и ще спомогне за утвърждаването на едно успешно регионално партньорство. 

Ще се повтори ли кризата за инсулин?

Имаше опасност 50 000 диабетици да останат без инсулин от 1 юни 2009 година. Фирмата "Ново Нордиск", която е производител на инсулина, не е пожелала да работи с касата, защото Комисията по лекарствен списък е заложила по-ниска цена, която да плаща институцията/ НЗОК /. ако фармацевтичната компания и комисията не предоговорят цената, диабетиците трябваше  да сменят инсулина.

Според експертите от касата е много вероятно на част от диабетно болните нов инсулин да не повлияе и да се наложи да влязат в болница. От асоциация "Диабет" вече обсъждат протести срещу новия списък. нейният председател Димитър Богданов каза, че всяка една промяна на инсулина води до много тежки състояния за болния и хората ще трябва да се борят за живота си. Сега се получава някаква междуведомствена комисия, в която всеки един може да каже, че не зависи от него, защото, видите ли, има представители на различните институции. Министърът на здравеопазването, трябва да каже тежката си дума и да се вземат необходимите решения за това състояние. 

Все още не е ясно и дали касата ще поеме лекарство за множествена склероза. В момента с него се лекуват близо 200 човека, но комисията все още не е дала цена за медикамента.

Според Румяна Тодорова , председател на НЗОК в новия лекарствен списък липсват много лекарства от стария, което ще затрудни лекари и пациенти. Същевременно в него е записано лекарство за отслабване, което институцията ще заплаща на 100%. Този медикамент има много странични ефекти, обясниха от касата.

По думите на Тодорова, Комисията по лекарствен списък не се е съобразила с бюджета на институцията. Според нея има реална опасност скоро парите за лекарства да свършат. Тя алармира и че много хора са спрели да плащат здравните си осигуровки заради икономическата криза.

Феноменът Ванга
"Деца, в България ке стане добре... Ке се живее добре!" 

"Българите ще станат духовни водачи на човечеството, защото са съхранили качества, които другите народи нямат. Ние сме много стар народ и това един ден ще разберат всички" 

Основният глас, който говори на Ванга и който й помага да предсказва събития принадлежи на "униформен човек на кон - офицерска униформа, без шапка, на кон". 

Тя успява да надникне и в съзнанието на всеки човек: "Нейната съвест ми говори ". 

Тоест за източниците на информация на българската пророчица можем да обобщим, че са три вида:

- Човешкото съзнание - така тя успява да разбере с какви проблеми човекът е дошъл при нея, какви са надеждите и страховете му;

- Мъртвите души - чрез тях Ванга съвсем точно възпроизвежда минали и настоящи събития;

- Униформеният човек на кон, който не е прозрачен като мъртвите души и по всяка вероятност става въпрос за някой Светия. Ванга споделя за него: "А знам кой е, но нема да ви кажам". Според нея, той доставя основната й информация и тази, която не може да си набави от другите два източника.

Ванга разказва и за съществуването на извънземни раси, които населяват и Земята.

До края на живота си Ванга е била с отворена фунтанела...

"Тайната на феноменалната, сляпа българска пророчица Ванга бе неразгадана приживе, но 9 години след смъртта й учените откриха ключа към загадката, пише руският вестник " Жизнь ". Изследването е направено в Международната академия на науките от академик, доктор на енерго-информационните науки Юрий Негрибецкий, който се е посветил на изучаването на силата на ясновидството. Според него предвижданията на Ванга са се сбъдвали 70-80 на сто, а самата Ванга е обяснявала своя дар просто. Тя е казвала, че мислено сама си задава въпроса, а отговорът от само себе си изплува в главата й. Тя е можела да слуша, да вижда и да улавя това, което другите не могат. Нейният мозък е бил настроен на търсене на информация, иначе казано, той е бил като търсеща, компютърна система. 

Тайната на ясновидството, според Негрибецкий, е умението да се проследява причинно-следствената връзка: "Светът е устроен така, че в него няма случайности, а бъдещето е многовариантно. Това е просветление, интуиция - нещо, което в една или друга степен е присъщо на всеки." 

Ванга е имала в мозъка си "сонар", затова е държала в ръцете си парченце захар, носен й от всеки посетител. Юрий Негрибецкий смята, че захарчето й е било необходимо, защото е кристал... "Кристалите подсилват ефекта, информацията е в пространството, само трябва да можеш да я извлечеш." 

Живот след смъртта

"Аз съм врата за тях. Тялото, като умира, гние и всичко живо, като умира, гние. Но част от тялото и душата, дори не знам как да го нарека, не гние. Говорите за прераждане. Какво е това, аз не знам. Но това, което не гние от човека, според мен е така: то се развива, за да достигне едно по-висше състояние, но ние не знаем какво е то. Примерно става ето така: умираш прост, после умираш ученик, после висшист, после ставаш учен или заемаш голям пост и т. н. Ето така е висшето. Това е душата.” 

"Прераждаме се най-малко 150 пъти. Задължително. После - кой колкото си иска. Сите имаме по двама духовни учители, докат сме на Земята. Они са невидими и немат право да се мешат у кармата. Ама ни предпазват от пълното изкривяване на съдбата. Смъртта е поправка. Нема ад, нема рай. Има само обучение в разните нива. Секи път, преди да се преродим, ни зимат паметта, докато тече поредната съдба. Сами си избираме родителите - още преди да се родим. И никога не сме едно и също ниво с тях." 

За нейните трансове

"- Когато падам в транс и първо почувствам го в езика. Така притисне ме, притисне ме, отежава ме, отежава ме и мозъка... и не знам вече какво става. Но аз се крием като усетам, че ще падам в транс.
- И вида й се променя. Като мъртва е. Никакви движения не извършва, само говори, без да се движи. То все за нещо се случва този транс, има нещо определено, което трябва да се предскаже..." 

Съставители:инж.Румен Петков, н.с.
 Гена Дочева

